FOTO Desivý nález v poľských rebierkach: Obsahujú nebezpečný karcinogén!
ŠVPS vykonala kontrolu v prevádzke Madex Invest v Dolnom Kubíne. V predajni mäsa odobrali vzorku z údených rebierok. Rebierka boli poľského pôvodu. V skúmanej vzorke však objavili nadmerné množstvo škodlivej látky.
"V dodanej vzorke bolo chemickou analýzou zistené nadlimitné množstvo benzo(a)pyrénu a sumy PAU4," informovala na svojom webe ŠVPS. Ide o silne karcinogénnu látku, ktorá je za normálnych podmienok sfarbená do žlta. Vzniká nedokonalým spaľovaním a identifikuje sa ako zložka uhoľného dechtu, ktorá je zodpovedná za niekoľko druhov nádorov (nádory kože či hrubého čreva).